Temeljno o sektama

Najčešće ljudi odlaze u sekte iz razloga praznine koju osjećaju i za koju smatraju da ju ne može popuniti Crkva ni Evanđelje kakvo se u njoj naviješta, zatim iz razloga jer vjeruju da su sekte solidarnije, tolerantnije i blagonaklonije prema onima koji su u sukobu sa savješću, kao što su npr. rastavljeni i ponovno vjenčani, a također se među najvažnije razloge odlaska u sekte mogu ubrojiti i različiti oblici materijalne pomoći koju sekta naizvan pruža, dok u stvarnosti vrlo brzo iz pridošlog člana isisava njegovu imovinu.

Gledano iz perspektive Katoličke Crkve, sekte su različite religiozne skupine čije je **učenje u suprotnosti s učenjem Crkve**, a kao takve se obično dijele na tri skupine: one koje su proistekle iz kršćanstva i židovstva, one koje su proistekle iz istočnjačkih religija i one koje se oslanjaju na okultizam, sotonizam i druge slične oblike djelovanja i razmišljanja. Sam naziv dolazi od lat. *sequi,*što znači ***slijediti*.** Taj naziv pokazuje narav sekte, jer se u njoj redovito vođa doživljava kao polubožanstvo, odnosno kao onaj koga nužno treba slijediti. U Hrvatskoj ima **preko 800** različitih sekti.

Danas se u javnom razgovoru izbjegava koristiti pojam *sekta,*a umjesto njega se obično koristi *sljedba*ili *novi religiozni pokreti.*Međutim, to su uljepšani termini koji onda umanjuju i opasnosti koje proistječu iz onoga što sekte zahtijevaju od svojih članova.

Naravno, nemaju sve sekte jednako negativan utjecaj i nije ih pošteno sve *trpati u isti koš*. Ipak, svaka od njih je protivna onome što piše u Svetom pismu i onome što naučava Crkva i u tom smislu pogubna za duše. Ovdje ćemo pogledati tek najpoznatije sekte, kako one koje su proistekle iz kršćanstva, tako i one koje su proistekle iz istočnjačke duhovnosti, a jednako tako i one kojima je izvorište u okultnim i mističnim praksama.